CELEX: 32008D0558
Language: bg
Date: 2008-06-27 00:00:00
Title: 2008/558/ЕО: Решение на Комисията от 27 юни 2008 година за разрешаване пускането на пазара на рафинирано масло от Echium като нова хранителна съставка по силата на Регламент (ЕО) № 258/97 на Европейския парламент и на Съвета (нотифицирано под номер C(2008) 3049)

9.7.2008   
            
            
               BG
            
            
               Официален вестник на Европейския съюз
            
            
               L 180/17
            
         
      РЕШЕНИЕ НА КОМИСИЯТА
   
   от 27 юни 2008 година
   за разрешаване пускането на пазара на рафинирано масло от Echium като нова хранителна съставка по силата на Регламент (ЕО) № 258/97 на Европейския парламент и на Съвета
   (нотифицирано под номер C(2008) 3049)
   (само текстът на английски език е автентичен)
   (2008/558/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               На 11 август 2006 г. дружеството Croda Chemicals Ltd. отправи искане към компетентните органи на Обединеното кралство за пускане на пазара на рафинирано масло от Echium като нова хранителна съставка.
            
         
               (2)
            
            
               На 12 юли 2007 г. компетентният орган на Обединеното кралство за оценка на храните издаде доклада си за първоначална оценка. В този доклад органът стига до заключение, че рафинираното масло от Echium е безопасно за консумация от човека при предложените варианти на употреба.
            
         
               (3)
            
            
               На 1 август 2007 г. Комисията предостави доклада за първоначална оценка на всички държави-членки.
            
         
               (4)
            
            
               В шестдесетдневния срок, установен в член 6, параграф 4 от Регламент (ЕО) № 258/97, в съответствие с тази разпоредба бяха повдигнати мотивирани възражения срещу пускането на пазара на този продукт.
            
         
               (5)
            
            
               На 10 януари 2008 г. в отговора си на коментарите и възраженията дружеството отправило искането се съгласи да измени спецификациите на рафинирано масло от Echium и да ограничи вариантите му на употреба в съответствие с исканията на някои държави-членки.
            
         
               (6)
            
            
               Рафинираното масло от Echium отговаря на критериите, определени в член 3, параграф 1 от Регламент (ЕО) № 258/97.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Рафинираното масло от Echium, както е посочено в приложение I, може да бъде пуснато на пазара на Общността като нова хранителна съставка за вариантите на употреба в храни и при условията, посочени в приложение II.
   Член 2
   „Рафинирано масло от Echium“ е обозначението на разрешената с настоящото решение нова хранителна съставка върху етикета на храната, която го съдържа.
   Член 3
   Настоящото решение е адресирано до Croda Chemicals Europe Ltd, Oak Road, Clough Road, Hull, East Yorkshire, HU6 7PH, Обединено кралство.
   
      Съставено в Брюксел на 27 юни 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 43, 14.2.1997 г., стр. 1. Регламент, последно изменен с Регламент (ЕО) № 1882/2003 (ОВ L 284, 31.10.2003 г., стр. 1).
   
      ПРИЛОЖЕНИЕ I
      Спецификации за рафинирано масло от Echium
      Описание
      Рафинирано масло от Echium е бледожълт продукт, получен след рафиниране на масло, добито от семена на Echium plantagineum.
      Спецификации
      
                  Изпитвания
               
               
                  Спецификация
               
            
                  Съдържание на стеаринова киселина
               
               
                  Не по-малко от 10 % от общото тегло на мастни киселини
               
            
                  Трансмастни киселини
               
               
                  Не повече от 2 % (общо тегло на мастни киселини)
               
            
                  Киселинна стойност
               
               
                  Не повече от 0,6 mg KOH/g
               
            
                  Пероксидна стойност
               
               
                  Не повече от 5 meq O2/kg
               
            
                  Негодно за осапуняване съдържание
               
               
                  Не повече от 2 %
               
            
                  Съдържание на протеини (общо количество азот)
               
               
                  Не повече от 20 μg/mL
               
            
                  Пиролизидни алкалоиди
               
               
                  Неоткриваеми при граница на откриване от 4 μg/kg
               
            
   
      ПРИЛОЖЕНИЕ II
      Варианти на употреба на рафинирано масло от Echium
      
                  Употреба в следните групи продукти
               
               
                  Максимално ниво на стеаринова киселина (STA)
               
            
                  Продукти на млечна основа и продукти от кисело мляко за пиене, представяни в еднократни дози
               
               
                  250 mg/100 g; 75 mg/100 g при продукти за пиене
               
            
                  Смеси на основата на сирене
               
               
                  750 mg/100 g
               
            
                  Мазнини за мазане и сосове
               
               
                  750 mg/100 g
               
            
                  Зърнени закуски
               
               
                  625 mg/100 g
               
            
                  Хранителни добавки
               
               
                  Доза от 500 mg/дневно, както е препоръчано от производителя
               
            
                  Диетични храни за специални медицински цели
               
               
                  В съответствие със специалните хранителни изисквания на лицата, за които са предназначени продуктите
               
            
                  Храни, предназначени за употреба в нискокалорични диети за намаляване на теглото
               
               
                  250 mg/субститут на едно хранене